Folketing
2010-05-18

Nogle af de bosættelsesplaner eller boligbyggerier, om man vil, i Jerusalem, som egentlig startede helt nye problemer lige efter Obamas tiltræden, er jo planer, som ligger langt ude i fremtiden, ting, som ikke engang er påbegyndt eller planlagt, så det burde i virkeligheden ikke være noget, der nødvendigvis skulle gøre, at man ikke kunne sætte sig sammen ved et bord. Men jeg er egentlig godt tilfreds med det svar, jeg har fået fra hr. Naser Khader, altså at tiden kan gå med al mulig snakkesaglighed, og så spilder man en masse tid med at sige: Her er det, vi mener, og her er det, vi vil; så snakker vi. Den bemærkning er jeg egentlig godt tilfreds med.